Նիկոլ Փաշինյանը արձանագրեց, որ ԼՂ հարցի կապակցությամբ բանակցային սեղանին երբեք չի եղել այնպիսի տարբերակ, որտեղ հստակ ձևակերպվեր և երաշխավորվեր ԼՂ կարգավիճակի հարցը. «Եվ դուք դա գիտեք: Եվ վերջին տարիներին, ինչքան մենք մոտեցել ենք 2018թ-ին, ԼՂ կարգավիճակի հարցը ավելի ու ավելի մի կողմ է մղվել: Եվ ես ուզում եմ Ձեզ ասել, որ այն պահին, երբ ես ստանձնել եմ ՀՀ վարչապետի պաշտոնը, ստացել եմ ժառանգություն մի տարբերակ, որտեղ Արցախի կարգավիճակի մասին ընդհանրապես ոչ մի բան չկա: Կա միայն հետևյալը՝ պետք է Ադրբեջանին վերադարձվեն Ձեզ հայտնի տարածքները: Ես սա Ձեզ ասում եմ պաշտոնապես»: